
ПРАВИЛА И УСЛОВИЯ ЗА УЧАСТИЕ В ЗАНИМАНИЯ ПО ИНТЕРЕСИ ПРЕЗ ЛЯТНАТА ВАКАНЦИЯ В ЦПЛР-ЦЛТРДБ
ЗА УЧЕБНАТА 2025/2026 ГОДИНА


1. ЦПЛР-ЦЛТРДБ е място, където се изгражда сплотена общност на учители, ученици и родители. Тази общност постига много повече на принципа на общото действие, като подпомага и допълва личните усилия на всеки. Всички членове на общността се отнасят с уважение помежду си и си помагат за постигането на една обща цел – по-добро образование.
2. Всеки учител осъществява своите професионални задължения в услуга на учениците и допринася за формиране облика на ЦПЛР-ЦЛТРДБ.
3. За всеки работещ в ЦПЛР-ЦЛТРДБ е чест и морален дълг да спазва принципите на професионална етика.
[bookmark: _Hlk168410228]I. ПРАВИЛА И УСЛОВИЯ ЗА УЧАСТИЕ В ЗАНИМАНИЯ ПО ИНТЕРЕСИ ПРЕЗ ЛЯТНАТА ВАКАНЦИЯ
Правилата и условията в този документ са приложени за всички деца и ученици - участници в образователния процес в ЦПЛР-ЦЛТРДБ, съобразно изискванията на ЗПУО, Правилник за устройството и дейността на ЦПЛР-ЦЛТРДБ, Етичен кодекс на поведение на учителите, служителите и работниците в ЦПЛР-ЦЛТРДБ, както и Етичните правила за работа с деца и ученици в ЦПЛР-ЦЛТРДБ, и се отнасят за:
· [bookmark: _Hlk168409982]отношенията между децата/ученици, участници в организираните занимания по интереси през лятната ваканция;
· отношенията между учители и децата/учениците/родители, участници в организираните занимания по интереси през лятната ваканция.
II. ЦЕЛИ
Правилата и условията имат за цел да:
· Определят етичните стандарти за поведение и взаимодействие на равнище дете/ученик – дете/ученик и дете/ученик/родител -  учител;
· Развиват култура и професионални ценности, основани на принципите на хуманност, законност, демократичност и зачитане правата на човека;
· Повишава общественото доверие и уважение към учителите.

III. ЗА УЧИТЕЛИТЕ
1. Учителят изпълнява служебните си задължения при спазване на Конституцията, ЗПУО и нормативните документи в сферата  и документите на ЦПЛР-ЦЛТРДБ.
2. Училищната общност е като семейство, в което всички членове се отнасят помежду си с уважение.
3. Личната отговорност на детето/ученика, участващ в организираните занимания по интереси през лятната ваканция означава:
· Разбирането, че ученикът е посланик на учебното заведение и съответното добро държание, което следва от този факт. Това е валидно навсякъде, но особено важно е в местното общество, в различните изяви и др.
· Да не дискриминира други личности на база тяхна възраст, етническа принадлежност, раса, националност, малцинствена принадлежност, култура, език, религия, политически убеждения, пол, сексуална ориентация, външен вид, здраве, произход, социално положение и т.н.
· Да следва правилата на ЦПЛР-ЦЛТРДБ за цялостната дейност.
· Да пристига в рамките на определеният от ЦПЛР-ЦЛТРДБ диапазон от време за приемане на деца/ученици в заниманията по интереси от 8:15 часа до 9:00 часа.
· Да потърси помощ при необходимост.
· Да показва уважение към собствеността на ЦПЛР-ЦЛТРДБ.
· Да се информира за правилата относно здраве и безопасност.
· Да се грижи за околната среда, като се отнася уважително към сгради и съоръжения.
· Да изхвърля боклука на предназначените за това места.
· Да показва разбиране към другите по отношение на шума (например изключване на мобилните телефони).
· Да не демонстрира грубо поведение.
· Да се увери, че дейността му в интернет, виртуалните учебни среди, социални мрежи, блогове и други уеб ресурси, не причинява обида и не може да се определи като малтретиране, тормозене или безпокоене.
· [bookmark: _Hlk168410985][bookmark: _Hlk168411007]Да уважава законното право на свобода на словото. Да не решава конфликтите в ЦПЛР-ЦЛТРДБ с агресия.
· Да оказва помощ на нуждаещите се.

4. Право на ученика е да бъде зачитано мнението му и да бъде уважавано достойнството му.
5. Право на детето/ученика е да участва в организираните занимания по интереси при условие, че отговаря на изискванията за възраст от 6 до 12-годишна възраст. Дете на 5-годишна възраст може да бъде записано само ако предостави документ за записване в първи клас.
6. Основна грижа на детето/ученика е личното му развитие на успех, който се гарантира от благоприятния климат на сигурност в ЦПЛР-ЦЛТРДБ. Затова детето/ученикът трябва да се стреми към добронамерени и приятелски отношения с останалите участници в заниманията по интереси.
7. Основните правила за приятелски отношения между учениците са:
· Да не употребяват нецензурни изрази.
· Да не проявява вербална и невербална агресия.
· Да не сплетничат един за друг.

IV. ЗА РОДИТЕЛИТЕ
1. Родителите помагат за трайното утвърждаване и опазване на авторитета на ЦПЛР-ЦЛТРДБ.
2. Основни задължения на родителя/настойника/ са:
· Да проявява постоянни грижи за доброто физическо, психологическо състояние и образование на своето дете.
· Да се съобразява с индивидуалните потребности и желания на детето.
· Да попълни заявление по образец на място в кабинет „Кариерно ориентиране“ в кв. „Вароша“ или на място в училището партньор.
· Да съпровожда своето дете до мястото, определено за прием и полага своя подпис пред лице от ЦПЛР-ЦЛТРДБ.
· Да приема своето дете от посоченото място и полага подпис пред лице от ЦПЛР-ЦЛТРДБ.
· Да информира ръководителя на екипа в случай, че детето/ученикът ще отсъства, ще закъснее или ще бъде взето в определен час.
· Да не допуска посещение на детето в случай на контакт със заразно болни, или с признаци на заразна болест или положителен резултат за COVID-19, коклюш и др., както и в случай, че е поставено под карантина.
· Да осигури закупуването на ваучери за изхранване на своето дете в случай, че желае да ползва услугата и да информира всекидневно служителите на ЦПЛР-ЦЛТРДБ при закупуването на такъв.
· Да осигури изхранване на своето дете за периода на посещение на заниманията по интереси в случай, че няма да ползва услугата кетъринг.
· Да се съобразява с настоящите правила и условия.

* Настоящите правила и условия са отворен документ, подлежащ на промяна.
Приложение: Заявление за участие в занимания по интереси през лятната ваканция, организирани от Община Благоевград и ЦПЛР-Център за личностно и творческо развитие на децата на Благоевград

